
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 247 

7 Απριλίου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση Π.Μ.Σ. του τμήματος θεολογίας της θεολογικής 

Σχολής του Α.Π.Θ. 1 

Έγκριση Π.Μ.Σ. του τμήματος Μηχανικού Η/Υ και Πληρο¬ 
φορικής της Πολυτεχνικής Σχολής του Πανεπιστημίου 

Πατρών. 2 

Σύσταση Αναπτυξιακού Συνδέσμου με την επωνυμία 
«Αναπτυξιακός Σύνδεσμος του Δήμου Κραννώνος» Ν. 
Λάρισσας. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριβ. Β7/73 (1) 

Έγκριση Π.Μ.Σ. του τμήματος θεολογίας της θεολογικής 
Σχολής του Α.Π.Θ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρονι¬ 
σμός της Ανωτάτης Εκπαίδευσης». 

β) Του άρθρου 29Α του Ν. 1558/85 όπως αυτός τροποποι¬ 
ήθηκε με το άρθρο 27 του Ν. 2081/92 (ΤΑ’ 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και θρη¬ 
σκευμάτων Φ. 120 και ΚΑΕ 2421 με αντίστοιχη αύξηση της 
επιχορήγησης του Α.Π. θεσ/νίκης, αποφασίζουμε: 

Εγκρίνουμε τη λειτουργία Π.Μ.Σ. του τμήματος θεολογίας 
του Πανεπιστημίου Θεσσαλονίκης το οποίο κατάρτισε η Γε¬ 
νική Συνέλευση ειδικής σύνθεσης του παραπάνω τμήματος 
στη συνεδρίαση της αριθμ. 7/8.4.93, 8/13.5.93, και 9/ 
10.6.93 και ενέκρινε η Σύγκλητος του Πανεπιστημίου Θεσ¬ 
σαλονίκης στη συνεδρίαση της 3/30.6.93 και το οποίο έχει 
ως εξής: 

Αρθρο 1 

Γενικές Διατάξεις 

Το Τμήμα Θεολογίας αναλαμβάνει την οργάνωση και λει¬ 
τουργία Προγράμματος Μεταπτυχιακών Σπουδών από το 


ακαδημαϊκό έτος 1993-94 σε εφαρμογή των διατάξεων των 
άρθρων 10,11 και 12 του Νόμου 2083/1992. 

Αρθρο 2 

Αντικείμενο - Σκοπός 

α) Αντικείμενο του Προγράμματος είναι η μελέτη κρι η 
έρευνα της θεολογίας όπως περιγράφεται στις ειδικότερες 
επιστημονικές περιοχές του Τμήματος, οι οποίες αναφέρο- 
νται στο άρθρο 3 του παρόντος σχεδίου Υπουργικής απόφα¬ 
σης. 

β) Σκοπός του Προγράμματος είναι: 1) Η ειδική σπουδή, 
καλλιέργεια και προαγωγή της επιστήμης της θεολογίας. 2) Η 
αρτιότερη συγκρότηση νέων επιστημόνων. 3) Η στελέχωση 
της Εκκλησίας και της Δημόσιας Εκπαίδευσής με μέλη - κα¬ 
τόχους υψηλής θεολογικής Παιδείας. 4) Η διευρεύνηση και 
σπουδή των ζητημάτων που σχετίζονται με την ιστορική και 
πολιτιστική ταυτότητα του νεοελληνικού βίου, τη ζωή του ση¬ 
μερινού ανθρώπου και το ρόλο της Ορθοδοξίας και της θρη¬ 
σκείας γενικότερα στο σύγχρονο κόσμο. 

Αρθρο 3 

Μεταπτυχιακοί Τίτλοι 

Το Πρόγραμμα Μεταπτυχιακών Σπουδών απονέμει τους 
ακολούθους τίτλους: 

1. Μεταπτυχιακό Δίπλωμα Ειδίκευσης στους εξής κλάδους 
με τις αντίστοιχες ειδικεύσεις: 

α. Κλάδος Ερμηνευτικής θεολογίας 

1) Παλαιό Διαθήκη 

2) Καινή Διαθήκη 

3) θρησκειολογία 

β. Κλάδος Ιστορικής θεολογίας 

1) Ιστορία 

2) Γραμματεία 

3) Αρχαιολογία 

γ. Κλάδος Συστηματικής θεολογίας 

1) Δογματική 

2) Φιλοσοφία 

3) Οικουμενική κίνηση 

4) Ηθική 

5) Ποιμαντική 

6) Κοινωνιολογία 

δ. Κλάδος Πρακτικής θεολογίας 

1) Παιδαγωγική 

2) Λειτουργική 

3) Εκκλησιαστικό και Κανονικό Δίκαιο 

ε. Διατομεακός Κλάδος Οικουμενικής θεολογίας με ειδί¬ 
κευση «Οικουμενιή θεολογία». 

2. Διδακτορικό Δίπλωμα (Δ.Δ.). Το τμήμα θεολογίας απο¬ 
νέμει διδακτορικό δίπλωμα θεολογίας το οποίο είναι ενιαίο 
και ανεξάρτητο από τους κλάδους και τις ειδικεύσεις. 

Άρθρο 4 

Κατηγορίες Πτυχιούχων 

α. Στο Π.Μ.Σ. γίνονται δεκτοί, ύστερα από επιλογή, οι εξής 
κατηγορίες πτυχιούχων: 

1) Πτυχιούχοι Τμημάτων θεολογικών Σχολών της ημεδαπής 
ή ομοταγών αναγνωρισμένων θεολογικών Σχολών της αλλο¬ 
δαπής. 

2) Σε ειδικές εξαιρετικές περιπτώσεις και ύστερα από αι¬ 
τιολογημένη εισήγηση της πενταμελούς εξεταστικής Επιτρο¬ 
πής (αποτελείται απο 5 μέλη, ένα από κάθε Τομέα, και ορίζε¬ 
ται με απόφαση της Γ.Σ.Ε.Σ.), γίνονται δεκτές υποψηφιότη¬ 
τες πτυχιούχων άλλων Σχολών ή Τμημάτων της ημεδαπής ή 
ομοταγών αναγνωρισμένων ιδρυμάτων της αλλοδαπής, με την 
προϋπόθεση ότι το γνωστικό αντικείμενο της σχεδιαζόμενης 
μελέτης ι) βρίσκεται στη συνέχεια των σπουδών τους και ιι) 
θεραπεύεται από το Τμήμα θεολογίας του Αριστοτελείου 
Πανεπιστημίου Θεσσαλονίκης. 

β. Από 10 Σεπτεμβρίου μέχρι 10 Οκτωβρίου κάθε χρόνο οι 
υποψήφιοι υποβάλλουν στη Γραμματεία του Τμήματος: 

1) Αίτηση 

2) Αντίγραφο πτυχίου 

3) Πιστοποιητικό αναλυτικής βαθμολογίας 

4) Πτυχίο ξένης γλώσσας (ΕΟννΕΒ για την Αγγλική, 50Β- 
ΒΟΝΕ I για την Γαλλική, ΜΙΤΕ1_δΤυΡΡΕ II για την Γερμανική 
κάθε άλλο στοιχείο που να καλύπτει το ως άνω επίπεδο, όπως 
πτυχίο ή δίπλωμα από Πανεπιστήμιο της αλλοδαπής, απολυ¬ 
τήριο ξένων αναγνωρισμένων Λυκείων). 

5) Βιογραφικό Σημείωμα 

6) Συστατική Επιστολή μετά από συνέντευξη που να προ¬ 
συπογράφεται και από δύο άλλους καθηγητές. 

γ) Οι αιτήσεις υποψηφιότητας διαβιβάζονται στην πεντα¬ 
μελή εξαταστική επιτροπή, στην οποία ανατίθεται η επιλογή 
των μεταπτυχιακών φοιτητών σύμφωνα με τα ακόλουθα κρι¬ 
τήρια: 

(1) γενικός βαθμός πτυχίου (30%) 

(2) μέσος όρος των προπτυχιακών βαθμών στα μαθήματα 
ειδίκευσης (40%) 

(3) τυχόν ερευνητική ή συγγραφική δραστηριότητα ή κα¬ 
τοχή δεύτερου πτυχίου (20%) 

(4) γνώση δεύτερης ή και περισσοτέρων ξένων γλωσσών 
(10%) - Εάν ο υποψήφιος δεν διαθέτει κάποιο από τα παρα¬ 
πάνω πιστοποιητικά ξένης γλώσσας, δηλώνει όμως επάρκεια 
σε μία ή περισσότερες ξένες γλώσσες, η πενταμελής επι¬ 
τροπή ορίζει κατά περίπτωση τριμελείς εξεταστικές επιτρο¬ 
πές, οι οποίες γραπτά και προφορικά εξετάζουν τους υποψη¬ 
φίους και αποφαίνονται για την επάρκεια στην ξένη γλώσσα. 

Οι αλλοδαποί υποβάλλουν πιστοποιητικό επάρκειας της ελ¬ 
ληνικής γλώσσας από τα Σχολεία Νέας Ελληνικής Γλώσσας 
των Πανεπιστημίων Αθηνών ή Θεσσαλονίκης. 

δ. καταρτίζεται πίνακας επιτυχόντων που επικυρώνεται 
από τη Γ ενική Συνέλευση Ειδικής Σύνθεσης. 

ε. Καλούνται οι επιτυχόντες για την εγγραφή τους από 20 
-30 Οκτωβρίου. 


Άρθρο 5 

Λειτουργία και χρονική διάρκεια του Προγράμματος 

α. Για την απόκτηση Μεταπτυχιακού Διπλώματος Ειδίκευ¬ 
σης προβλέπονται τα ακόλουθα: 

1) Τέσσερα (4) εξάμηνα διδασκαλίας και έρευνας που αντι¬ 
στοιχούν σε 21 Δ.Μ. 

2) Μετά το πέρας των 4 εξαμήνων και εντός έξι (6) μηνών 
κατάθεση του θέματος της διπλωματικής εργασίας. Η χρο¬ 
νική διάρκεια συγγραφής και υποβολής της δεν μπορεί να 
υπερβαίνει τα τρία (3) έτη από την ημερομηνία κατάθεσης 
του θέματος. Είναι δυνατή η για ένα έτος παράταση της προ¬ 
θεσμίας μετά από αιτιολογημένη πρόταση του Συμβούλου 
Καθηγητή και απόφαση της Γ.Σ.Ε.Σ. 

3) Συγγραφή και υποβολή της διπλωματικής εργασίας, μετά 
από εγγραφή σύμφωνη γνώμη του επιβλέποντα καθηγητή σε 
35 αντίτυπα στη Γραμματεία του Τμήματος. 

4) Ορισμός Τριμελούς Εισηγητικής Επιτροπής από μέλη 
ΔΕΠ της ειδίκευσης που επέλεξε ο μεταπτυχιακός φοιτητής. 
Η Επιτροπή αυτή εξετάζει και βαθμολογεί την μεταπτυχιακή 
εργασία. Ο βαθμός του Μεταπτυχιακού Διπλώματος ειδίκευ¬ 
σης εξάγεται από το μέσο όρο του βαθμού των μαθημάτων 
(αρθρ. 6) και το βαθμού της διπλωματικής εργασίας. Μετά το 
πέρας της διαδικασίας η Τριμερής Επιτροπή ανακοινώνει στη 
ΓΣΕΣ περίληψη της εργασίας. 

5) Απονομή Τίτλου Μεταπτυχιακού Διπλώματος Ειδίκευ¬ 
σης. 

β. Γ ια την απόκτηση Διδακτορικού Διπλώματος προβλέπο- 
νται τα ακόλουθα: 

1) Ο μεταπτυχιακός φοιτητής μετά την ολοκλήρωση των 4 
εξαμήνων των μεταπτυχιακών σπουδών και τη συγκέντρωση 
21 δ.μ. μπορεί να συνεχίσει για την απόκτηση διδακτορικού 
διπλώματος με την υποβολή στη Γραμματεία του Τμήματος α) 
σχετικής αίτησης και β) αναλυτικού σχεδιασμού της περιοχής 
του θέματος της υπό εκπόνηση διδακτορικής διατριβής. 

2) Ακολουθούν 2 εξάμηνα έρευνας και συνεργασίας με Τρι- 
μελή Συμβουλευτική Επιτροπή, η οποία ορίζεται από τη ΓΣΕΣ 
μετά από πρόταση της Συντονιστικής Επιτροπής. Ένα μέλος 
της Συμβουλευτικής Επιτροπής ορίζεται ως επιβλέπων. Προ¬ 
βλήματα ανακύπτουν και σχετίζονται με τη σύνθεση της Συμ¬ 
βουλευτικής Επιτροπής επιλύονται από τη ΓΣΕΣ κατά περί¬ 
πτωση. 

Η Τριμελής Συμβουλευτική Επιτροπή σε συνεργασία με τον 
υποψήφιο διδάκτορα και εντός τριών (3) μηνών από τον ορι¬ 
σμό της καθορίζει και υποβάλει στη Γ ραμματεία του Τμήμα¬ 
τος τον τίτλο του θέματος. 

Χρονική διάρκεια εκπόνησης της διδακτορικής διατριβής 
είναι η διετία κατ’ ελάχιστο, από την ανακοίνωση του θέματος 
στη Γ.Σ.Ε.Σ. 

Η απουσία μέλους της συμβουλευτικής επιτροπής με εκ¬ 
παιδευτική άδεια δεν παρακωλύει τη συνέχεια των διαδικα¬ 
σιών. Η αντικατάστασή του μπορεί να γίνεται απο τη Γ.Σ.Ε.Σ. 
του Τμήματος. 

Στο τέλος κάθε χρόνου κατατίθεται Έκθεση της Συμβου¬ 
λευτικής Επιτροπής και του υποψηφίου που περιγράφει την 
προοδό του. 

Μόλις ο υποψήφιος περατώσει το ερευνητικό του έργο, το 
παρουσιάζει στην Συμβουλευτική του Επιτροπή ενημερώνο¬ 
ντας συγχρόνως με έγγραφο τον Πρόεδρο του Τμήματος. 

Η Συμβουλευτική Επιτροπή εντός μηνός από της υποβολής 
του ερευνητικού έργου του υποψηφίου σε τελική μορφή επι¬ 
στημονικής εργασίας, αποφασίζει αν αυτό χρειάζεται συ¬ 
μπλήρωση ή είναι επαρκές και ενημερώνει εγγράφως τον 
Πρόεδρο του Τμήματος. 

Στην Τελευταία περίπτωση της επάρκειας επιτρέπει τη 
συγγραφή της διατριβής. 

Η χρονική διάρκεια συγγραφής και υποβολής της διδακτο¬ 
ρικής διατριβής δεν μπορεί να υπερβαίνει τα 4 έτη από την 
ημερομηνία κατάθεσης του θέματος. Είναι δυνατή η για ένα 
έτος παράταση της προθεσμίας μετά από αιτιολογημένη πρό¬ 
ταση της Τριμελούς Συμβουλευτικής Επιτροπής. 

Στην περίπτωση που το ερευνητικό έργο έχει ανάγκη συ- 
μπληρώσεως ο οποψήφιος το υποβάλλει εκ νέου ακολουθώ¬ 
ντας την ίδια διαδικασία. 

Μετά τη συγγραφή της διατριβής ο υποψήφιος την υποβάλ¬ 
λει στη Γραμματεία του Τμήματος σε 11 αντίτυπα μαζί με αί¬ 
τηση κρίσης της και σημείωμα με τα πρωτότυπα στοιχεία της 
εργασίας αυτής. 

Ο Πρόεδρος του Τμήματος διαβιβάζει την διατριβή του στη 
Συμβουλευτική Επιτροπή, η οποία εντός 30 ημερών υποβάλ¬ 
λει σχετική εισηγητική έκθεση. 

Αν παρέλθει άπρακτη η προθεσμία αυτή διαδικασία συνεχί¬ 
ζεται χωρίς την εισηγητική έκθεση. 

Μετά την υποβολή της εισηγητικής έκθεσης ή την παρέ¬ 
λευση άπρακτης της προθεσμίας των 30 ημερών η Γ.Σ.Ε.Σ. 
αποφασίζει τη συγκρότηση επταμελούς εξεταστικής επιτρο¬ 
πής. 

Ο υποψήφιος υποστηρίζει τη διατριβή του ενώπιον της εξε¬ 
ταστικής επιτροπής, την οποία συγκαλεί ο Πρόεδρος του 
Τμήματος να συνέλθει σε συνεδρίαση εντός μηνός από τον 
ορισμό της. 

Η εξεταστική Επιτροπή κρίνει το πρωτότυπο του περιεχο¬ 
μένου της διατριβής και το αν αποτελεί ουσιαστική συμβολή 
στην επιστήμη και υποβάλλει σχετικό πρακτικό στη Γ ραμμα¬ 
τεία του Τμήματος. 

Η εξέταση γίνεται δημόσια. 

Η εξεταστική επιτροπή μετά την περάτωση της διδακτορι¬ 
κής δοκιμασίας αποφαίνεται για το αποτέλεσμα αυτής και αν 
κρίνει ότι ο υποψήφιος πέτυχε 5 θετικές ψήφους απονέμει σ’ 
αυτόν το βαθμό «ΚΑΛΩΣ» «ΛΙΑΝ ΚΑΛΩΣ» ή «ΑΡΙΣΤΑ». 

Σε συνεδρίαση της Γενικής Συνέλευσης Ειδικής Σύνθεσης 
γίνεται η αναγόρευση του υποψηφίου σε διδάκτορα θεολο¬ 
γίας, παρουσία του Πρύτανη ή ενός εκ των δύο Αντιπρυτά- 
νεων του Πανεπιστημίου μας. 


Αρθρο 6 


Πρόγραμμα Μαθημάτων 


Με βάση τους Κλάδους και τις αντίστοιχες ειδικεύσεις 
κάθε δύο έτη και συγκεκριμένα στο πρώτο δεκαήμερο του 
Ιουνίου καθορίζονται από τη ΓΣΕΣ τα μαθήματα της επόμενης 
διετίας, η διδακτική και ερευνητική απασχόληση, οι πρακτι¬ 
κές ασκήσεις και κάθε άλλη δραστηριότητα των μεταπτυχια¬ 
κών φοιτητών. 

Για την πρώτη διετία εφαρμογής του Προγράμματος (1933- 
95) θα ισχύσει το ακόλουθο Πρόγραμμα Μαθημάτων: 


α. Κλάδος Ερμηνευτικής θεολογίας 


1. Παλαιό Διαθήκη 

101 Αποκαλυπτική Γραμματεία Α’, Β’ ωρ. διδ. ωρ. ασκ 


102 Ησοφιλογική γραμματειάτης Π.Δ.Α' 2 1 

103 Το πρόβλημα της θεοδικίας στο 

Βιβλίο του Ιώβ Β’ 2 1 

104 Α Μόγραφα Γ’, Δ’ 2 1 

105 Η τροφητεία στον βιβλικό Ισραήλ Γ 2 1 

106 Η } προφήτης Αμώς 2 1 


δ.μ. 

3 

3 

3 

3 

3 


Καινή Διαθήκη 


134 Ερμηνίες και παρερμηνίες του βι¬ 
βλίου της Αποκαλύψεως Α’.Β’ 2 

135 Οι βιβλικές απαρχές και η εξέλιξη 

της θείας Ευχαριστείας Β’ 2 

136 Τα απόκρυφα Ευαγγέλια Α’.,Β’ 2 

137 Βιβλική και λειτουργική θεολογία Γ 2 

138 Οι Ποιμαντικές Επιστολές Γ’,Δ’ 2 

139 Οι Απόκρυφες Αποκαλύψεις Γ',Δ’ 

3. θρησκειολογία 

168 Ο γνωστικισμός ως θρησκειολο- 
γικό φαινόμενο της ύστερης αρ¬ 


χαιότητας Α',Β’ 2 

169 Τα αρχαία θρησκεύματα της εγγύς 

Ανατολής και χώρου της Μεσο¬ 
γείου Π 2 

170 Οι θρησκείες και μυστηριακές λα¬ 

τρείες του ελληνορωμαϊκού κό¬ 
σμου Δ’ 2 

β. Κλάδος Ιστορικής θεολογίας 

1. Ιστορίαα 

201 Μάρτυρες και Νεομάρτυρες Α’,Β’ 2 

202 Εισαγωγή στην ιστορική επιστήμη Α’ 2 

203 Φιλοσοφία της Ιστορίας Β’ 2 

204 Η Κυριλλομεθοδιακή Παράδοση 

στην λειτουργική ζωή των Σλάβων 
Α’,Β’ 2 

205 Η αναγέννηση του Ησυχασμού 

κατά το 18ο και 19ο αιώνα Α’,Β’ 2 

206 Η ιστορία των ελληνορθοδόξων 
θεολογικών Σχολών (Χάλκη, 

Αθήνα, Ιεροσόλυμα, θεσ/νίκη, Βο- 
στώνη, Αυστραλία) Α’,Β’ 2 

207 Σχέσεις Πατριαρχείου Κωνσταντι¬ 

νουπόλεως και της Εκκλησίας της 
Ρωσίας Γ’,Δ’ 2 

208 Πατριαρχικά και Σταυροπηγιακά 

μοναστήρια Γ, Δ' 2 

209 Πηγές της Ιστορίας Γ’ 2 

210 Γ ενική επισκόπηση της Ιστορίας 

της Εκκλησίας της Ελλάδος Δ’ 2 

211 Πρόδρομοι του Ησυχασμού Γ’,Δ’ 2 

212 Ζητήματα από τη νεότερη εκκλη¬ 
σιαστική Ιστορία του Ελληνισμού 

Γ’,Δ’ 2 

213 Σχέσεις της Εκκλησίας της Ρωσίας 

με την Κωνσταντινούπολη τον 14ο 
αιώνα Α’,Β’ 2 

2. Γραμματεία 

234 Η Κυριλλομεθοδική Παράδοση στη 

Λειτουργική ζωή των Σλάβων Α’,Β’ 2 

235 Βυζαντινά αγιολογικά κείμενα I Α’, Β’ 2 

236 Η πνευματικότητα των Ανατολικών 

Πατέρων από τον 1 ο έως τον 8ο 
αιώνα Α’,Β’ 2 

237 Βυζαντινές πηγές της Ιστορίας 

των σλαβικών λαο>ν Γ’,Δ’ 2 

238 Η πνευματικότητα των Ανατολικών 

Πατέρων από τον 8ο έως τον 15ο 
αιώνα Γ’,Δ’ 2 

239 Βυζαντινά αγιολογικά κείμενα II, 

Γ',Δ’ 2 

3. Αρχαιολογία 

268 θρησκευτικοί ζωγράφοι ΙΖ' - Ιθ’ 

αιώνα στην Ελλάδα Α’,Β’ 2 

269 θρησκευτικοί ζωγράφοι Κ' αιώνα 

στην Ελλάδα Γ,Δ’ 2 1 3 

γ. Κλάδος Συστηματικής θεολογίας. 

Δογματική 

301 Κατά Μανιχαίων διάλογος Ιω. Δα¬ 
μασκηνού (φιλολογική, φιλοσοφική 

και θεολογική ανάλυση)Α’,Β’, Γ,Δ’ 2 13 

302 Προς τους διαβάλλοντας τας αγίας 
εικόνας λόγοι τρεις Ιω. Δαμασκη¬ 
νού (φιλολογική, φιλοσοφική και 

θεολογική ανάλυση)Α\Β\ Γ,Δ’ 2 13 

303 Εικονολογία και εικονογραφία της 

Εκκλησίας Α’,Β',Γ’,Δ’ 2 13 

304 Ορθοδοξία και Προτεστανισμός 

Α',Β’,Γ,Δ’ 2 1 3 

305 Το ήθος στα όρια του δόγματος, 
της λατρείας και της τέχνης 

Α’,Β’,Γ,Δ’ 2 1 3 

2. Φιλοσοφία 

334 Χριστιανική φιλοσοφία Α’,Β’,Γ’,Δ’ 2 1 3 

335 Ιστορία της Φιλοσοφίας Α’,Β’,Γ,Δ’ 2 1 3 

3. Οικουμενική Κίνηση 

368 Διάλογος ορθοδόξων και μη Χαλ-. 

κηδονίων Α’,Β',Γ’,Δ' 2 1 3 

4. Ηθική 

401 Ειδικά θέματα ηθικής θεολογίας 
Α',Β’ 

402 Η ορθόδοξη θεολογία ως επι¬ 
στήμη και εμπειρία Γ’,Δ’ 

403 Το ήθος στα άρια του δόγματος 
της λατρείας και της τέχνης Γ,Δ 

5. Ποιμαντική 

434 Το θεολογικό πρόβλημα της Ποι¬ 

μαντικής: ανθρωποκεντρικές απο¬ 
κλίσεις στο έργο της Ποιμαντικής 
κατά τους νέοτερους χρόνους και 
μέχρι σήμερα Α’,Β,Γ',Δ’ 

6. Κοινωνιολογία 

468 Κοινωνιολογία του αθεϊσμού Α’,Β’ 

469 Φυλετικές διακρίσεις Γ’,Δ* 

470 Εκκλησία και μεταμοντέρνα κοινω 
νία Α’,Β’ 

471 θεολογία και κοινωνιολογία των 
ανθρωπίνων δικαιωμάτων Γ,Δ’ 

δ. Κλάδος Πρακτικής θεολογίας 

1. Παιδαγωγική 

501 θρησκευτική ανάπτυξη και αγωγή 
στην παιδική και εφηβική ηλικία 

Α’,Β’ 

502 Διαπροσωπικές σχέσεις μεταξύ 
Εκπαιδευτικού-μαθητών Α',Β’ 

503 Ψυχολογικές θεωρίες μάθησης και 
σχολική διδακτική πράξη Γ,Δ’ 

504 Το πρόβλημα του εκσυγχρονισμού 
των αναλυτικών προγραμμάτων 
των θρησκευτικών Γ',Δ’ 

2. Λειτουργική 

534 Λειτουργική θεολογία Α’ 2 13 

535 Οι βιβλικές απαρχές και η εξέλιξη 

της θείας Ευχαριστείας Β’ 2 13 


536 Βιβλική και λειτουργική θεολογία Γ 2 1 3 

537 θέματα θεολογίας της λατρείας 

Α',Β’ 2 1 3 

538 Το ήθος στα όρια του δόγματος, 

της λατρείας και της τέχνης Γ,Δ’ 2 1 3 

3. Εκκλησιαστικό και Κανονικό Δίκαιο 

568 Σχέσεις Εκκλησίας και Πολιτείας 
στα χρόνια της Βυζαντινής Αυτο¬ 
κρατορίας από Νομοκανονικής 
απόψεως Α',Β' 

569 Διορθόδοξο Εκκλησιαστικό Δίκαιο 
Γ, Δ’ 

ε. Διατομεακός Κλάδος Οικουμενικής θεο¬ 
λογίας 

1. Οικουμενική θεολογία 

601 Λειτουργική θεολογία Α’ 2 13 

602 Λειτουργική κίνηση και οικουμενι¬ 
κός διάλογος Δ’ 2 13 

603 Οικουμενική Ερμηνευτική της Π.Δ. 

Α.,Β’ 2 13 

604 Νέες ερμηνευτικές προσεγγίσεις 

της Π.Δ. Γ,Δ’ * 2 13 

605 Διάλογος Ορθοδόξων και μη Χάλ¬ 
κη δονίων Α’,Β’,Γ,Δ’ 2 13 

606 Ομολογίες και θεολογική επι¬ 
στήμη Α’,Β’,Γ,Δ’ 2 13 

607 Μέθοδοι του Οικονομικού διαλό¬ 
γου Α’,Β’,Γ,Δ’ 2 1 3 

608 Πολιτικοκοινωνική Δυναμική του 

Οικονομικού διαλόγου Α’,Β’ 2 13 

609 Το Οικουμενικό Πατριαρχείο και 

το Παγκόσμιο Συμβούλιο Εκκλη¬ 
σιών Α',Β’ 2 1 3 

610 Διοικητικοί θεσμοί της Ορθόδοξης 
Εκκλησίας στο πλαίσιο της Οικου- 

μενικότητας Γ’,Δ’ 2 13 

Ο κάθε μεταπτυχιακός φοιτητής, σε συνεργασία με το Σύμ¬ 
βουλο Καθηγητή επιλέγει: 

4. μαθήματα για δύο πρώτα εξάμηνα (Α’ και Β’) που αντι¬ 
στοιχούν σε 12Δ.Μ. (2 ώρες διδασκαλίας και 1 άσκησης ανά 
εβδομάδα) 3 μαθήματα για δύο επόμενα (Γ' και Δ’) που αντι¬ 
στοιχούν σε 9 Δ.Μ. (2 ώρες διδασκαλίας και 1 ώρα άσκησης 
ανά εβδομάδα). 

Ο μεταπτυχιακός φοιτητής έχει τη δυνατότητα στα δύο 
πρώτα εξάμηνα να παρακολουθήσει ένα μάθημα καθηγητή 
άλλου Τμήματος. 

Η παρακολούθηση των μαθημάτων είναι υποχρεωτική. 

Η βαθμολογία σε κάθε μάθημα καθορίζεται από τον διδά¬ 
σκοντα, ο οποίος οργανώνει γραπτές ή προφορικές εξετά¬ 
σεις ή στηρίζεται σε γραπτές ή προφορικές εργασίες. 

Οι εξετάσεις γίνονται στο τέλος κάθε εξαμήνου (τελευταία 
εβδομάδα εξεταστικής περιόδου). Η βαθμολογική κλίμακα 
για την αξιολόγηση της επίδοσης των μεταπτυχιακών φοιτη¬ 
τών ορίζεται από το 0 (μηδέν) έως 10 (10): (εννέα ή δέκα), 
λίαν καλώς (επτά ή οκτώ), καλώς (έξι), μετρίως (πέντε, τέσ¬ 
σερα, τρία) και κακώς (δύο, μονάδα, μηδέν). Προβιβάσιμος 
βαθμός είναι το 6 (έξι) και οι μεγαλύτερο! του. 

Άρθρο 7 

Προσωπικό 

Μεταπτυχιακό έργο έχει ανατεθεί σε είκοσι οκτών (28) 

Μέλη ΔΕΠ του Τμήματος και σε ένα (1) ομότιμο καθηγητή. 

Αρθρο 8 

Αριθμός Εισακτεών 

Ο αριθμός των εισακτέων δεν μπορεί να υπερβαίνει τους 
38 πτυχιούχους κατ’ έτος και ορίζεται στο 15% του αριθμού 
των εισακτέων φοιτητών του Τμήματος. 

Η κατανομή κατά Κλάδο και Ειδίκευση θα καθορίζεται από την 
πενταμελή Εξεταστική Επιτροπή και θα επικυρώνεται από ΓΣΕΣ. 

Αρθρο 9 

Διάρκεια Λειτουργίας 

Χρονική διάρκεια λειτουργίας του Προγράμματος είναι εξα¬ 
ετής δυνατότητα ανανέωσής του. 

Αρθρο 10 

Υλικοτεχνική Υποδομή 

Για την έναρξη λειτουργίας του Π.Μ.Σ. θα χρησιμοποιηθεί 
κατ' αρχήν η υπάρχουσα υλικοτεχνική υποδομή. 

Αρθρο 11 

Κόστος Λειτουργίας 

α. Για τις ανάγκες του Π.Μ.Σ. απατείται αύξηση του τακτι¬ 
κού προϋπολογισμού του Τμήματος κατά 20% και του Προ¬ 
γράμματος Δημοσίων Επενδύσεων κατά 50% δηλ.: 
5.000.000 περ. κατ’ έτος. 

β. Γ ια την πρόσκληση επιστημόνων για την οργάνωση ειδι¬ 
κών σεμιναριακών μαθημάτων, διαλέξεων κ.λ.π. απαιτούνται 
τουλάχιστον 1.000.000 δρχ. κατ’ έτος. 

γ. Γ ια την πρόσληψη μεταπτυχιακών φοιτητών/τριών σύμ¬ 
φωνα με το άρθρο 28 παρ. 7 του Ν. 2083/92 απαιτούνται 
1.500.000 δρχ. κατ' έτος. 

Συνολικό κόστος κατ' έτος 7.500.000 δρχ. 

Συνολικό κόστος για 6 έτη 45.000.000 δρχ. 
δ. Το συνολικό απαιτούμενο απο το ΥΠΕΠΘ ποσό ανά έτος 
1.500.000 δρχ. και για έξι (6) έτη λειτοργίας του προγράμμα¬ 
τος θα φθάσει τα 6X1.500.000=9.000.000 Ε.Κ δρχ. 

Αρθρο 12 

Μεταβατικές Διατάξεις 

α. Προβλήματα που ανακύπτουν κατά την εφαρμογή των 
προηγουμένων διατάξεων επιλύονται από τη Γενική Συνέ¬ 
λευση Ειδικής Σύνθεσης. 

β. Μέχρι να εγκριθεί και να λειτουργήσει το παρόν Πρό¬ 
γραμμα Μεταπτυχιακών Σπουδών για την εκπόνηση διδακτο¬ 
ρικής διατριβής θα ακολουθείται η διαδικασία που προβλέπε- 
ται στο άρθρο 13 του ν. 2083/1992. 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Μαρτίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 

-♦- 

Αριθ. Β7/46 (2) 

Έγκριση Π.Μ.Σ. του τμήματος Μηχανικού Η/Υ και Πληροφο¬ 
ρικής της Πολυτεχνικής Σχολής του Πανεπιστημίου Πα- 
τρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρονι¬ 
σμός της Ανωτάτης Εκπαίδευσης» (Α’ 159) και 
β) Του άρθρου 29Α του Ν. 1558/85 όπως αυτό προστέθηκε 
με το άρθρο 27 του Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής 


δεν προκαλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Εγκρίνουμε τη λειτουργία του Προγράμματος Μεταπτυχια¬ 
κών Σπουδών (Π.Μ.Σ.) του Τμήματος Μηχανικών Ηλεκτρονι¬ 
κών Υπολογιστών και Πληροφορικής του Πανεπιστημίου Πα- 
τρών, το οποίο κατάρτισε η Γενική Συνέλευση Ειδικής Σύνθε¬ 
σης του παραπάνω τμήματος στη συνεδρίαση 3/8.12.93 και 
ενέκρινε η Σύγκλητος του Πανεπιστημίου Πατρών στη συνε¬ 
δρίαση της 194/15.12.93 και το οποίο έχει ως εξής: 

ΑΡΘΡΟ 1 
Γενικές Διατάξεις 

Το Τμήμα Μηχανικών Η/Υ και Πληροφορικής, οργανώνει 
και λειτουργεί Πρόγραμμα Μεταπτυχιακών Σπουδών από το 
ακαδημαϊκό έτος 1994-1995, σύμφωνα με τις διατάξεις της 
απόφασης αυτής και τις διατάξεις των άρθρων 10 έως 12 του 
Ν. 2083/1992. 

ΑΡΘΡΟ 2 

Αντικείμενο - Σκοπός 

Το Π.Μ.Σ. αποσκοπεί στην ανάπτυξη της έρευνας στην Τε¬ 
χνολογία των Υπολογιστών και την Πληροφορική και στην 
προαγωγή της γνώσης στα αντίστοιχα θέματα. Υλοποίηση του 
σκοπού αυτού θα έχει σαν αποτέλεσμα: 

α. Την αντιμετώπιση των αναγκών της Ελλάδας σε προσω¬ 
πικό εξειδικευμένο σε πεδία Τεχνολογίας Υπολογιστών και 
Πληροφορικής. 

β. Ανάπτυξη της υποδομής της χώρας και 
γ. Βελτίωση της ανταγωνιστικότητας του Ελληνικού επι¬ 
στημονικού δυναμικού στα πλαίσια της Ευρωπαϊκής Κοινότη¬ 
τας και εν γένει του Ευρωπαϊκού χώρου. 

ΑΡΘΡΟ 3 

Μεταπτυχιακοί τίτλοι 

Στους υποψηφίους, οι οποίοι εκπληρώνουν επιτυχώς όλες 
τις απαιτήσεις οτυ Προγράμματος Μεταπτυχιακών Σπουδών, 
απονέμεται «ΔΙΔΑΚΤΟΡΙΚΟ ΔΙΠΛΩΜΑ». 

ΑΡΘΡΟ 4 

Κατηγορίες πτυχιούχων 

Το πρόγραμμα μπορούν να παρακολουθούν διπλωματούχοι 
Μηχανικοί Η/Υ και Πληροφορικής, πτυχιούοι επιστήμονες 
Πληροφορικής, διπλωματούχοι Ηλεκτρολόγοι και Ηλεκτρονι¬ 
κοί Μηχανικοί καθώς και Μαθηματικοί ή Φυσικοί (ή πτυχιούχοι 
άλλων σχολών Α.Ε.Ι., θετικής ή πολυτεχνικής κατεύθυνσης), 
εφόσον πληρούν αυξημένες απαιτήσεις γνώσεων Πληροφο¬ 
ρικής που θα ορίζει κατά περίπτωση η Επιτροπή Μεταπτυχια¬ 
κών Σπουδών (Ε.Μ.Σ.). 

■ Για τους υποψήφιους γίνεται προκήρυξη συγκεκριμένου 
αριθμού θέσεων από το Τμήμα. 

Οι υποψήφιοι υποβάλλουν τα εξής δικαιολογητικά: 
α. Δίπλωμα/Πτυχίο. 

β. Αναλυτική βαθμολογία των προπτυχιακών μαθημάτων, 
γ. Τουλάχιστον 2 συστατικές επιστολές, 
δ. Προαιρετικά, άλλοι μεταπτυχιακοί τίτλοι σπουδών, ερευ¬ 
νητικές δραστηριότητες, δημοσιεύσεις, διακρίσεις, επαγγελ¬ 
ματική εμπειρία σε Πληροφορική. 

ε. Αίτηση όπου καθορίζεται και ο προτεινόμενος Τομέας ει¬ 
δίκευσης. 

στ. Αποδεικτικό γνώσης ξένης γλώσσας (κατά προτίμηση 
Αγγλικής). 

ΑΡΘΡΟ 5 
Χρονική διάρκεια 

Η χρονική διάρκεια του προγράμματος είναι οκτώ (8) εξά¬ 
μηνα. 

ΑΡΘΡΟ 6 

Πρόγραμμα μαθημάτων 

Μαθήματα, Διδακτική και Ερευνητική απασχόληση μετα¬ 
πτυχιακών φοιτητών: 

α. Τα μαθήματα των Π.Μ.Σ. αρχίζουν κάθε Οκτώβριο και 
διαρκούν δύο εξάμηνα. 

β. Τα μαθήματα Π.Μ.Σ. είναι κατά Τομείς: 

I. ΤΟΜΕΑΣ ΥΛΙΚΟΥ ΚΑΙ ΑΡΧΙΤΕΚΤΟΝΙΚΗΣ ΥΠΟΛΟΓΙ¬ 
ΣΤΩΝ 

1. Αποδοτικοί Αλγόριθμοι Επεξεργασίας Σημάτων. 

2. θεωρία Πληροφοριών. 

3. Επεξεργασία Εικόνας και Φωνής. 

4. Δίκτυα Υπολογιστών. 

5. Στοχαστικά Δυναμικά Συστήματα. 

6. Αρχιτεκτονικές Υψηλών Επιδόσεων Υπολογιστών και Δι¬ 
κτύων. 

7. Προχωρημένα θέματα Σχεδιασμού και Ελέγχου νΐδΙ Κυ¬ 
κλωμάτων. 

8. Προχωρημένα θέματα Αξιοπιστίας Ψηφιακών Συστημά¬ 
των. 

9. Προχωρημένα θέματα Αρχιτεκτονικής Η/Υ. 

II. ΤΟΜΕΑΣ ΛΟΓΙΚΟΥ ΤΩΝ ΥΠΟΛΟΓΙΣΤΩΝ 

1. Νέες Τεχνολογίες Βάσεων Δεδομένων και Γνώσεων. 

2. Γλωσσολογικοί Υπολογισμοί. 

3. Ανάπτυξη Ποιοτικών Συστημάτων Λογικού. 

4. Ανάκτηση Πληροφορίας. 

5. Αποτελεσματικοί Αγλόριθμοι και Δομές Δεδομένων. 

6. Υπολογιστική Υψηλών Επιδόσεων. 

7. Αριθμητικές Μέθοδοι και Λογισμικό. 

8. Λογισμικό και Ανάπτυξη Εφαρμογών Πολυμέσων. 

9. θέματα Ασφαλείας Πληροφοριακών Συστημάτων. 

10. Αυτόματη Ανάπτυξη Πληροφοριακών Συστημάτων. 

III. ΤΟΜΕΑΣ ΕΦΑΡΜΟΓΩΝ ΚΑΙ ΘΕΜΕΛΙΩΣΕΩΝ ΤΗΣ ΕΠΙ¬ 
ΣΤΗΜΗΣ ΤΩΝ ΥΠΟΛΟΓΙΣΤΩΝ 

1. θεμελιώσεις Επιστήμης Υπολογιστών. 

2. Προχωρημένα Ζητήματα Σχεδιασμού και Ανάλυσης Αλ¬ 
γορίθμων. 

3. θέματα Κατανεμημένων Συστημάτων Υπολογιστών και 
Τηλεματικής. 

4. Λογική και Εφαρμογές της. 

5. θέματα Παράλληλων Συστημάτων Υπολογιστών. 

6. θεωρία Κωδίκων και Επιστήμη Πληροφορίας. 

7. Αλγόριθμοι για Γραφικά και Επεξεργασία Εικόνας. 

8. Αναγνώριση Προτύπων (Προχωρήμενα θέματα). 

9. Κρυπτογραφία και Ασφάλεια Συστημάτων Η/Υ. 

10. Τεχνική Όραση και Ρομποτική. 

γ. Τα εξάμηνα σπουδών είναι το Χειμερινό και το Εαρινό. 

δ. Ο απαιτούμενος για κάθε Μεταπτυχιακό Φοιτητή αριθ¬ 
μός μαθημάτων, είναι έξη (6) από τον Τομέα του και δύο (2) 
μαθήματα από κάθε άλλο Τομέα. Επιπρόσθετα υποχρεώνεται 
να έχει ένα (1) μάθημα, (Βββάίπς ΟουΓδβ), στο ερευνητικό του 
αντικείμενο με το σύμβουλο Καθηγητή του. 

ε. Η βαθμολογία σε μαθήματα του Τομέα του είναι άριστα, 
πολύ καλά, καλά. Ο βαθμός επιτυχίας είναι μεγαλύτερος ή 
ίσος του πολύ καλά. Στα μαθήματα των άλλων Τομέων η βαθ¬ 
μολογία είναι επιτυχώς/ανεπιτυχώς. 


ζ. Οι γραπτές εξετάσεις θα γίνονται τον Ιούνιο και τον Σε¬ 
πτέμβριο. Αν ο Μεταπτυχιακός Φοιτητής αποτύχει, θα δια¬ 
γράφεται από το Τμήμα. 

στ. Για ανανέωση εγγραφής απαιτείται: 

1. Έκθεση προόδου υπογεγραμένη από τον επιβλέποντα 
Καθηγητή. 

2. Βαθμολογία μαθημάτων. 

3. Δήλωση 5 επιλογών για βοήθεια σε εργαστήρια, προπτυ¬ 
χιακού προγράμματος σπουδών, σε ετήσια βάση. 

Χωρίς τις παραπάνω προϋποθέσεις δεν θα ανανεώνεται η 
εγγραφή. 

η. Μαθήματα με 5 και άνω Μεταπτυχιακούς Φοιτητές, θα 
διδάσκονται σε αίθουσα διδασκαλίας. 

θ. Κάθε μάθημα θα διδάσκεται επί 3ωρο εβδομαδιαίως, με 
ελάχιστο 36 ώρες το εξάμηνο και έχει 3 διδακτικές μονάδες. 

ι. Οι δηλώσεις Μεταπτυχιακών Μαθημάτων θα γίνονται από 
τον Οκτώβριο κάθε έτους. 

Στην δήλωση αυτή οι Μεταπτυχιακοί Φοιτητές, δηλώνουν και 
ποιά μαθήματα θα συνεπικουρήσουν με ευχέρεια 5 επιλογών 
κατά σειρά προτεραιότητας και με βάση τις δηλώσεις αυτές 
θα τοποθετούνται από την Ε.Μ.Σ. στα εργαστήρια. 

Αρθρο 7 

Αριθμός Εισακτέων 

Ο προβλεπόμενος αριθμός Μεταπτυχιακών Φοιτητών είναι 
είκοσι πέντε (25) ανά έτος. 

Αρθρο 8 
Προσωπικό 

α. Το υπάρχον προσωπικό (16). 

Αρθρο 9 

Υλικοτεχνική Υποδομή 

Η υπάρχουσα υλικοτεχνική υποδομή κρίνεται επαρκής για 
την έναρξη του Προγράμματος Π.Μ.Σ. Απαραίτητες βελτιώ¬ 
σεις, προσθήκες και τροποποιήσεις προβλέπεται να γίνουν 
σταδιακά και ανάλογα με την προσέλευση μεταπτυχιακών 
φοιτητών και τις διαθέσιμες πιστώσεις. Τα κατωτέρω εργα¬ 
στήρια και ο υπάρχων σε αυτά εξοπλισμός χρησιμοποιείται για 
τις ανάγκες του Π.Μ.Σ. 

1. Εργαστήριο Υλικού, Αρχιτεκτονικής Υπολογιστών και 
Σχεδιασμού νΕδΙ. 

2. Εργαστήριο Γλωσσών Προγραμματισμού και Λογικού Συ¬ 
στημάτων. 

3. Εργαστήριο θεμελιώσεων της Επιστήμης των Υπολογι¬ 
στών. 

4. Εργαστήριο Επεξεργασίας Σημάτων Εικόνας και Εφαρ¬ 
μογών. 

5. Εργαστήριο Γραφικών, Πολυμέσων και Χαρτογραφικών 
Συστημάτων. 

6. Εργαστήριο Αρχιτεκτονικής Υψηλών Επιδόσεων. 

7. Εργαστήριο Κατανεμημένων Συστημάτων και Τηλεματι¬ 
κής. 

8. Εργαστήριο Πληροφοριακών Συστημάτων και Τεχνητής 
Νοημοσύνης. 

9. Υπολογιστικό Κέντρο Τμήματος. 

Αρθρο 10 

Διάρκεια Λειτουργίας 
Το Π.Μ.Σ. λειτουργεί για μια δεκαετία. 

Άρθρο 11 

Κόστος Λειτουργίας 

Η υπάρχουσα υλικοτεχνική υποδομή κρίνεται επαρκής για 
την έναρξη του Π.Μ.Σ. και δεν απαιτείται η διάθεση πιστώ¬ 
σεων για βελτιώσεις, προσθήκες και τροποποιήσεις στη φάση 
αυτή. Είναι δυνατή η έναρξη του Π.Μ.Σ. από τον Σεπτέμβριο 
1994 χωρίς άμεση οικονομική επιβάρυνση. 

Άρθρο 12 

Μεταβατικές Διατάξεις 

Μέχρι να εκδοθεί ο Κανονισμός Μεταπτυχιακών Σπουδών 
τα θέματα που αφορούν τις μεταπτυχιακές σπουδές θα ρυθ¬ 
μίζονται από την Γ.Σ.Ε.Σ. σύμφωνα με τα προβλεπόμενα στο 
Άρθρο 14 και στο Άρθρο 13 του Ν. 2083/92. 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η απόφαση αυτή να δημοσιευθεί στη Εφημερίδα της Κυ- 
βερνήσεως. 

Αθήνα, 17 Μαρτίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 

- 4 - 

Αριθ. 6022 (3) 

Σύσταση Αναπτυξιακού Συνδέσμου με την επωνυμία «Ανα¬ 
πτυξιακός Σύνδεσμος του Δήμου Κραννώνος» Ν. Λάρισ- 

σας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη 

1. Τις διατάξεις: 

α. του άρθρου 196 του Π.Δ. 323/1989 (ΔΚΚ) και 

β. του άρθρου 27 του Ν. 2081/1991, 

2. Την αριθ. 125/20.5.1984 απόφαση των Υπουργών Εσω¬ 
τερικών, Εθνικής Οικονομίας και χωροταξίας - Περιβάλλο¬ 
ντος & Δημοσίων Έργων «περί προσδιορισμού των Γεωγραφι- 
κών Ενοτήτων Νομού Λάρισας» για σύσταση Αναπτυξιακών 
Συνδέσμων. 

3. Την ανάγκη συγκρότησης Αναπτυξιακού Συνδέσμου στη 
Γεωγραφική Ενότητα που περιλαμβάνει τις Κοινότητες Κοι¬ 
λάδας, Αμυγδαλέας, Τερψιθέας, Ραχούλας, Κουτσοχέρου, 
Ελευθερών, Λουτρού, Βουναίνων, Μαυροβούνιου, Κράννώ- 
νος, Αγίων Αναργύρων, Δοξαρά, Μικρού Βουνού, Αγίου Γεωρ¬ 
γίου, Κυπαρίσσου, Ψυχικού και Μάνδρας. 

4. Τις αριθμ. 1,1,2,3,3,2,4,1,1,1,30,60,42/1993,31,/ 

1993 & 9/1994 νόμιμες αποφάσεις των Κοινοτικών Συμβου¬ 
λίων Κουτσοχέρου, Αίγιου Γεωργίου, Κυπαρίσσου, Μαυρο¬ 
βούνιου, Τερψιθέας, Αγίων Αναργύρων, Κοιλάδας, Κραννώ¬ 
νος, Λουτρού, Ελευθέρων, Δοξαρά, Ραχούλας, Αμυγδαλέας, 
Βουναίνων και Μάνδρας αντίστοιχα με τις οποίες συστήνεται 
Αναπτυξιακός Σύνδεσμος για την αποτελεσματικότερη συ¬ 
νεργασία των Κοινωτήτων αυτών την συντονισμένη αξιοποί¬ 
ηση των τοπικών πόρων και την ολοκληρωμένη ανάπτυξη της 
περιοχής, αποφασίζουμε: 

1. Συστήνουμε Σύνδεσμο στο Νομό Λάρισας με την επωνυ¬ 
μία «Αναπτυξιακός Σύνδεσμος Περιοχής πρώην Δήμου Κραν¬ 
νώνος» από τις Κοινότητες Κουτσοχέρου, Αγίου Γεωργίου, 
Κυπαρίσσου, Μαυροβούνιου, Τερψιθέας, Αγίων Αναργύρων, 
Κοιλάδας, Κραννώνος, Αμυγδαλέας , Βουναίνων και Μάν¬ 
δρας. 

2. Σκοποί του Συνδέσμου είναι: 

α. Η εκπόνηση χωροταξικού σχεδίου της περιοχής. 


β. Η υποβοήθηση των Κοινωτήτων του Συνδέσμου στην 
αξιολόγηση των αναγκαίων έργων τεχνικής υποδομής και Κοι¬ 
νωνικού εξοπλισμού και στον προγραμματισμό υλοποίησής 
τους. 

γ. Η μελέτη, κατασκευή, διαχείρηση και συντήρηση έργων 
τεχνικής υποδομής ή κοινωνικού εξοπλισμού των Κοινοτήτων 
που αναθέτουν οι Κοινότητες του Συνδέσμου με χρηματοδό¬ 
τησή του από τα έσοδά τους ή από πιστώσεις του προγράμμα¬ 
τος Δημοσίων Επενδύσεων καθώς και διακοινωτικών έργων 
τεχνικής υποδομής ή κοινωνικού εξοπλισμού. 

δ. Η κατάρτιση προγραμμάτων για την αξιοποίηση των τοπι¬ 
κών πλουτοπαραγωγικών πόρων και την ανάπτυξη των τοπι¬ 
κών παραγωγικών δυνάμεων. 

ε. Η προστασία του φυσικού περιβάλλοντος και η μέριμνα 
για την διατήρηση και αξιοποίηση της αρχιτεκτονικής κληρο¬ 
νομιάς και των πολιτιστικών παραδόσεων της περιοχής. 

στ. Η ενημέρωση και επιμόρφωση των κατοίκων της περιο¬ 
χής με στόχο τη διεύρυνση της συμμετοχής τους στην ανά¬ 
πτυξη του τόπου τους. 

ζ. Γενικά η ανάληψη πρωτοβουλιών για την προώθηση της 
ολοκληρωμένης τοπικής ανάπτυξης της περιοχής στα πλαίσια 
της ευρύτερης περιοχής του Νομού Λάρισας. 

η. Η συλλογή, μεταφορά, διάθεση και επεξεργασία των 
απορριμάτων της περιοχής. 

θ. Η μελέτη, κατασκευή, διαχείρηση και συντήρηση των συ¬ 
στημάτων ύδρευσης - αποχέτευσης που αναθέτουν οι Κοινό¬ 
τητες στο Σύνδεσμο. 

ι. Η προμήθεια και διαχείρηση των συγκοινωνιακών μέσων 
για την εξυπηρέτηση των κατοίκων της περιοχής. 

ια. Η αντιπυρική προστασία και η εκπόνηση προγραμμάτων 
προστασίας και αξιοποίησης του δασικού πλούτου και των 
τουριστικών πόρων της περιοχής. 

ιβ. Η ανάλυψη πρωτοβουλιών για την ίδρυση διακοινοτικών 
επιχειρήσεων και μικτών επιχειρήσεων των Κοινοτήτων με 
τους Συνεταιρισμούς της περιοχής. 

Γ ια την προώθηση των σκοπών του ο Σύνδεσμος δημιουρ¬ 
γεί υπηρεσία με το απαραίτητο επιστημονικό, διοικητικό και 
τεχνικό προσωπικό, προμηθεύεται μηχανήματα και τεχνικό 
εξοπλισμό και γενικά αποκτά το απαραίτητο ανθρώπινο δυνα¬ 
μικό και την αναγκαία υλικοτεχνική υποδομή. 

Επίσης συνεργάζεται για την προώθηση των σκοπών του με 
τους Συνεταιρισμούς, τους Συλλόγους και τους άλλους κοι¬ 
νωνικούς φορείς της Τοπικής Αυτοδιοίκησης ή του Δημοσίου 
τομέα που ενδιαφέρονται για την περιοχή. 

3. Έδρα του Συνδέσμου ορίζεται η Κοινότητα Ελευθε¬ 
ρών. 

4. Η Χρονική διάρκεια του Συνδέσμου είναι είκοσι (20) χρό¬ 
νια. 

5. Έσοδα του Συνδέσμου είναι: 

α. Η ετήσια εισφορά κάθε Κοινότητας - μέλους του Συνδέ¬ 
σμου που είναι ίση με το 10% της ΣΑΤΑ (75). 
β. Πρόσοδοι από την περιουσία του 
γ. Πρόσοδοι από τους φόρους, τέλη ή δικαιώματα που επι¬ 
βάλλονται υπέρ του Συνδέσμου. 

δ. Ποσοστό 20% επί των κερδών κάθε αμιγούς επιχείρησης 
ή μικτής στην οποία συμμετέχουν κοινότητες του Συνδέ¬ 
σμου. 

ε. Δωρεές, επιχορηγήσεις και εισφορές από το Δημόσιο το¬ 
μέα ή άλλα Νομικά η φυσικά πρόσωπα και ιδιαίτερα από το 
Νομαρχιακό Ταμείο Λάρισας βάσει του Ν. 1416/1984 και 
στ. Επιχορηγήσεις από φορείς του Δημοσίου τομέα για την 
εκτέλεση έργων, την κάλυψη δαπανών τους και την πληρωμή 
των αποδοχών του προσωπικού τους. 

6. Κάλυψη δαπάνης 

Από τις διατάξεις αυτής της απόφασης προκαλείται δαπάνη 
σε βάρος των προϋπολογισμών των Κοινοτήτων που αποτε¬ 
λούν το Σύνδεσμο, ως εξής: 

Κοιν. Κουτσοχέρου 1 25.000 δρχ. για το τρέχον οικ. έτος & 
225.000 δρχ. για το καθένα από τα επόμ. έτη. 

Κοιν. Αγ. Γεωργίου 60.000 δρχ. για το τρέχον οικ. έτος & 
80.000 δρχ. για το καθένα από τα επόμ. έτη. 

Κοιν. Κυπαρίσσου 133.000δρχ. για το τρέχον οικ. έτος & 
160.000 δρχ. για το καθένα από τα επόμ. έτη. 

Κοιν. Μαυροβουνίου 130.000δρχ. για το τρέχον οικ. έτος & 
200.000 δρχ. για το καθένα από τα επόμ. έτη. 

Κοιν. Τερψιθέας 340.000δρχ. για το τρέχον οικ. έτος & 
440.000 δρχ. για το καθένα από τα επόμ. έτη. 

Κοιν. Αγ. Αναργύρων 328.000δρχ. για το τρέχον οικ. έτος & 
400.000 δρχ. για το καθένα από τα επόμ. έτη. 

Κοιν. Κοιλάδας 200.000δρχ. για το τρέχον οικ. έτος & 
300.000 δρχ. για το καθένα από τα επόμ. έτη. 

Κοιν. Κραννώνος 80.000δρχ. για το τρέχον οικ. έτος & 
180.000 δρχ. για το καθένα από τα επόμ. έτη. 

Κοιν. Λουτρού 150.000δρχ. για το τρέχον οικ. έτος & 
250.000 δρχ. για το καθένα από τα επόμ. έτη. 

Κοιν. Ελευθερών 137.000δρχ. για το τρέχον οικ. έτος & 
300.000 δρχ. για το καθένα από τα επόμ. έτη. 


Κοιν. Δοξαρά 150.000δρχ. για το τρέχον οικ. έτος & 250.000 
δρχ. για το καθένα από τα επόμ. έτη. 

Κοιν. Ραχούλας 221.600δρχ. για το τρέχον οικ. έτος & 
321.600 δρχ. για το καθένα από τα επόμ. έτη. 

Κοιν. Αμυγδαλέας 135.900δρχ. για το τρέχον οικ. έτος & 
235.900 δρχ. για το καθένα από τα επόμ. έτη. 

Κοιν. ΒουναΙνων 150.000δρχ. για το τρέχον οικ. έτος & 
250.000 δρχ. για το καθένα από τα επόμ. έτη. 

Κοιν. Μάνδρας 220.000δρχ. για το τρέχον οικ. έτος & 
250.000 δρχ. για το καθένα από τα επόμ. έτη. 

Για την ανωτέρω δαπάνη έχουν εγγραφεί πιστώσεις στους 
προϋπολογισμούς των αναφερομένων Κοινοτήτων με τα ένα¬ 
ντι αυτών ποσά και στον Κ.Α. 211.1. 

7. Τα της διοίκησης και λειτουργίας του Συνδέσμου καθορί¬ 
ζονται σύμφωνα με τις διατάξεις του άρθρου 191 του Π.Δ. 
323/1989. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Λάρισα, 18 Μαρτίου 1994 
Ο Νομάρχης 

ΠΑΣΧ. ΙΩΑΝΝ. ΜΗΤΛΙΑΓΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


